სხუნუეფიშ სოციალისტური რესპუბლიკეფიშ რსხუ

სხუნუეფიშ სოციალისტური რესპუბლიკეფიშ რსხუ (კუნტათ სსრრ, სხუნუეფიშ რსხუ, სსრ რსხუ, სხუნუეთი) — სოციალისტურ-ცენტრალიზაფილო დუდაფილი მიარეერუანი სახენწჷფო რდჷ ბჟაეიოლ ევროპას, კავკაციას, ოორუე დო შქა აზიას.

სხუნუეფიშ რსხუქ 1922 წანაშ 30 ქირსეთუთას დირსხუ დო 1991 წანაშ 26 ქირსეთუთას უჟინაში სხუნუშ გჷნოჭყვიდირით აკოცუ.

რსხუშ აკოცჷმაშ უკული, სახენწჷფოშ საარძე-კანონობური ვალდვალობეფი რუსეთიშ სხუნუეფიშ ფედერაციულ სოციალისტურ რესპუბლიკას გიადჷ (მოგვიანაფათ რუსეთიშ ფედერაციას).

 ჯოხოდვალა 

ოფიციალური:
აზერ. - Совет Сосиалист Республикалары Иттифагы 
ბელ. - Саюз Савецкых Сацыялiстычных Рэспублiк
ესტ. - Nõukogude Sotsialistlike Vabariikide Liit
თურქმ. - Совет Социалистик Республикалары Союзы
ლატ. - Padomju Sociālistisko Republiku Savienība
ლიეტ. - Tarybų Socialistinių Respublikų Sąjunga
მოლდ. - Униуня Републичилор Совиетиче Сочиалисте
რუს. - Союз Советских Социалистических Республик
სომეხ. - Սովետական Սոցիալիստական Հանրապետությունների Միություն
ქორთ. - საბჭოთა სოციალისტური რესპუბლიკების კავშირი
ტაჯ. - Иттиҳоди Ҷумҳуриҳои Шӯравии Сосиалистӣ
უზბ. - Совет Социалистик Республикалари Иттифоқи
უკრ. - Союз Радянських Соціалістичних Республік 
ყაზ. - Советтік Социалистік Республикалар Одағы
ყირ. - Советтик Социалисттик Республикалар Союзу

სხუნუეფიშ რსხუშ ტერიტორიაშ უდიდაში ნორთი (1990 წანაშ მუნაჩემეფით – 78%) აკმოდირთუდჷ რუსეთიშ სხუნუეფიშ ფედერაციული სოციალისტური რესპუბლიკაშე, ნამუთ 1917 წანაშ 7 გჷმათუთაშ რევოლუციაშ შედეგო რუსეთიშ ცარისტული იმპერიაშ ტერიტორიას დირსხუ დო სხუნუეფიშ რსხუშ აკოხჷმაშ უკული, ზოხორინელ რუსეთიშ ფედერაციაშ სახეთ თიშ იურიდიულ მონძეთ ქჷდოსქიდჷ.
რუსეთიშ სხუნუეფიშ რესპუბლიკაშ დომინირაფაშ გეშა, სხუნუეფიშ სოციალისტური რესპუბლიკეფიშ რსხუს მოსოფელს, უმენტაშო — ბჟადალს, თარო მუჭოთ „რუსეთის“ იჩინენდეს.